N[.]nas to Thaisarion
Material: papyrus
Place: Alexandria
Categories: Brief (privat)
N[i]nas an Thaisarion (Schwester)
Bruder verkaufte seinen Anteil am Familienvermögen
Hindern am Verkauf des gesamten Besitzes
Ν.νᾶς Θαισαρί[ῳ] πλεῖστα χαίρειν.  πρὸ μὲν πάντων εὔχο
μαί σου ὑγειαίνειν καὶ τὸ προσκύνημά σου ποιῶ καθʼ ἑκάστην 
ὥραν παρὰ τῷ κυρίῳ Σαράπιδι. γεινώσκειν σε θέλω, ἀδελφή, 
[ὅ]τι οὐκ ἔγραψα ἐπιστολὴν Κοπροῦτι, μεταδέδωκα γὰρ αὐτης 
πάντα ἀπὸ λόγου. ὅτε ἀνέβη οὔπου πέρας γεγόνει το πραγμα, 
νῦν δὲ εὐχαριστῶ τῷ κυρίῳ Σαράπιδι, γέγονε πάντα καλῶς. 
οὐ δὲ αἱ ἐπιστολαὶ ἐξῆλθαν· προσδέχομαι αὐτα. γείνωσκε ὅτι 
ὁ ἀδελφὸς ἡμῶν Πτολεμαῖος πέπρακε πάντα τὰ αὐτοῦ, τὸ 
ἐπιβάλλον αὐτῷ μέρος ἀπὸ τῶν ἀρουρῶν ὀκτὼ  περὶ κώμην 
Σεβέννυθον Φιλοξᾶτι ἱππεῖ, καὶ ἐν τόπῳ Παμμέβει καὶ ἐν
τόπῳ Πενῆ καὶ ἐν τόπῳ Τβῦνι καὶ ἐν τόπῳ Κολλαύθεως
καὶ ἐν τόπῳ Ψὲνς καὶ ἐν τόπῳ Πιλιπῖτε καὶ τὸ ἐπιβάλλον 
αὐτῷ μέρος φοινικῶνος ἐν τόπῳ Ὄκες, ταῦτα πάντα πε
πραμέν[α] Ἡρᾶτι ο υἱος σου. κὰ̓̀ν νινεί, εἰ μὴ ὅτι ἐγενόμην ἐν 
Ἀλεξανδρίᾳ, ἤμελλεν τὰ σὰ καὶ τὰ ἐμὰ καὶ τὰ τῆς μητρὸς ἡμῶν 
πάντα πωλῆσαι. εὐχαριστῶ δὲ Πτολεμαίῳ ο ἀνηρ τῆς θυγα
τρὸς Εὑρήμονος, διʼ αὐτὸν πάντα γέγονε. ἔχρησέν μοι ὡς 
ἀδελφῷ. ἐὰν ὁ Σαραπι τρέψῃ καὶ λάβω τὰς ἐπιστ[ολ]ὰς κατέ
λαβά σε. εἴρηκα καὶ Κοπροῦτι ταῦτα πάντα ἀπὸ λόγου εἵνα σοι 
εἴπῃ. ἐὰν εἰδῇς ὅτι ὁ κωμογραμματεὺς ἔβαλέν με εἰς χρείαν, 
δήλωσόν μοι ὅτι εἰς ποταπὴν χρείαν με ἔβαλε. καὶ εἴ τίς σε 
ἠδίκησεν δήλωσόν μοι διὰ τῆς ἐπιστολῆς τὸ ὄνομα αὐτοῦ. 
ἀσπάζου τὸν ἀδελφόν μου Πτολεμαῖον πολλὰ καὶ Διοδώραν 
καὶ Λονγεῖνον καὶ ....ν καὶ Γέμελλαν καὶ [τὴν μ]ητέρα 
[μ]ου πολ[λ]ά.  [ἐρρῶσθαί σε εὔ]χομαι.
[Θαισαρίῳ] Ξίστι ἀπὸ 
[Ν].[νᾶτος] ἀδελφοῦ.